

## Slovensko gospodarsko in raziskovalno združenje, Bruselj

**Občasna informacija članom 131 – 2019**

**16. september 2019**

**Evropska komisija zbira mnenja o 12 raziskovalnih in inovacijskih partnerstvih, predlaganih v programu Obzorje Evropa**

***Evropska komisija prek ankete do 6. novembra zbira mnenja in predloge kako lahko EU v prihodnje najbolje podpre raziskovalna in inovacijska partnerstva z industrijo, državami članicami in drugimi deležniki. V novem programu za raziskave in inovacije za obdobje od leta 2021 do 2027 Obzorje Evropa je predlaganih 12 partnerstev. Ta partnerstva bodo po oceni Evropske komisije imela ključno vlogo pri iskanju rešitev za reševanje globalnih izzivov.***

Predlagana partnerstva so:

1. Raziskovalno partnerstvo EU-Afrika na področju zdravja za boj proti nalezljivim boleznim
2. Pobuda za inovativno zdravje
3. Ključne digitalne tehnologije
4. Pametna omrežja in storitve
5. Evropsko meroslovje
6. Preoblikovanje evropskega železniškega sistema
7. Celostno upravljanje letalskega prometa
8. Čisto letalstvo
9. Krožna biološka Evropa
10. Čisti vodik
11. Varen in avtomatiziran cestni promet
12. Inovativna mala in srednja podjetja

O predlaganih partnerstvih je 26. septembra predvidena razprava na posebni konferenci v okviru Evropskih dni raziskav in inovacij *(*European Research and Innovation Days), ki bodo med 24. in 26. septembrom v Bruslju*.* Med govorniki na konferenci je predviden tudi dr. Tomaž Boh, generalni direktor direktorata za znanost na ministrstvu za izobraževanje, znanost in šport. Člani lahko dobijo na SBRA podrobnejše informacije o predlaganih partnerstvih, nasploh o programu Obzorje Evropa, pa tudi o Evropskih dnevih raziskav in inovacij vključno s konferenco o partnerstvih.

**Koristne informacije:**

* Anketa:
* <https://ec.europa.eu/info/law/better-regulation/initiatives_en>
* Spletna stran z informacijami o konferenci o partnerstvih:
* <https://ec.europa.eu/digital-single-market/events/cf/european-research-and-innovation-days/item-display.cfm?id=23554>
* Spletna stran z informacijami o Evropskih dnehi raziskav in inovacij:
* <https://ec.europa.eu/info/research-and-innovation/events/upcoming-events/european-research-and-innovation-days_en>
* Spletna stran z informacijami o programu Obzorje Evropa:
* <https://ec.europa.eu/info/horizon-europe-next-research-and-innovation-framework-programme_en>

Pripravila:

Darja Kocbek